b'\n_START_ARTICLE_\nYlaki\xc5\xb3 koply\xc4\x8dia\n_START_SECTION_\nProjektas\n_START_PARAGRAPH_\nKoply\xc4\x8dia buvo statoma pagal projekt\xc4\x85, kurio autoriumi laikomas Karlas Eduardas Strandmanas. Ant koply\xc4\x8dios projekto nurodyta tik nuolatinio K. E. Strandmanno suprojektuoto objekto pri\xc5\xbei\xc5\xabr\xc4\x97tojo, Liepojoje gyvenusio in\xc5\xbeinieriaus-architekto K. O. Kuntzelio \xc4\xafsipareigojimas pri\xc5\xbei\xc5\xabr\xc4\x97ti statybos darbus. Architektas suprojektavo neogotikin\xc4\x99 koply\xc4\x8di\xc4\x85 su sta\xc4\x8diakampe presbiterija ir nedideliu, \xc5\xbeemu u\xc5\xbedaru prieangiu. Pagrindiniame fasade po neauk\xc5\xa1tu trikampiu frontonu \xc4\xafkomponuota smailiaark\xc4\x97 ni\xc5\xa1a su stambiu langu-ro\xc5\xbee. \xc5\xa0oniniuose fasaduose suprojektuoti dideli langai su masverkais ir laiptuotais kontraforsais, o interjere \xe2\x80\x93 smail\xc4\x97jan\xc4\x8dios kry\xc5\xbeminio skliauto ramstin\xc4\x97s arkos, atremtos \xc4\xaf vidinius kontraforsus._NEWLINE_Ta\xc4\x8diau statybos metu vietoj numatyto prieangio sum\xc5\xabrytas masyvus keturkampis bok\xc5\xa1tas su frontonais ir smaile, suteik\xc4\x99s pastatui pana\xc5\xa1\xc5\xb3 \xc4\xaf ba\xc5\xbeny\xc4\x8di\xc4\x85 vaizd\xc4\x85. Sp\xc4\x97jama, kad pakeitimo projekt\xc4\x85 padar\xc4\x97 K. O. Kuntzelis. \xc5\xa0v. Roko i\xc5\xa1pa\xc5\xbein\xc4\x97jo koply\xc4\x8dia buvo baigta statyti 1904 m.'